Ny generation af mikrodatacentre gør virksomheder klar til edge... - Schneider Electric Danmark
Pressemeddelelse • Okt 26, 2017 12:57 CEST
Fremtidens it-infrastrukturer er enten konvergerede eller hyperkonvergerede. Og behovet for høj båndbredde og serverkraft, som både er tæt på brugere, IoT-enheder og applikationer er større end nogensinde før. Det stiller nye krav til virksomheders mikrodatacentre – og det giver energispecialisten Schneider Electric nu sit svar på.
Schneider Electric lancerer en ny generation af mikrodatacentre, som går under navnet Micro DC Xpress. Det gør det nemmere at høste fordelene ved ’edge computing’ – en teknologi til datalagring, hvor man kobler serverkraft til netværket på kanten mellem lokale it-installationer og cloud-tjenester, som gør datalagring mere sikker og databehandling hurtigere.
Micro DC Xpress er certificeret af førende leverandører af it-udstyr til brug i konvergerede og hyper-konvergerede infrastrukturer. Resultatet er, at it-udstyret kan præinstalleres i Micro DC Xpress af en partner eller it-integrator samt testes og leveres klar til brug på kun tre uger.
Voksende behov for edge computing
Micro DC Xpress fås i enten 24U eller 42U og leveres testet og certificeret som plug & play-løsning med komplet, fysisk infrastruktur, bl.a. dobbelt PDU og UPS for fuld redundans, samt DCIM-software til overvågning. Mikrodatacentret kan også leveres i kundetilpassede konfigurationer.
- Vi ser en meget hastig udbredelse af bl.a. IoT og cloud-tjenester. I takt med den udvikling vokser virksomhedernes behov for sikre, pålidelige løsninger til edge computing, siger Johnny Robertson, Partner Account Manager i Schneider Electrics IT Division.
Micro DC Xpress imødekommer lige netop de behov med en omkostningseffektiv, enkel løsning, som er hurtig at sætte i drift. Kunden eller integratoren kan på meget kort tid bestykke og teste løsningen fra centralt hold, inden det færdige Micro DC Xpress sendes videre til kundens site.
Reducerer tid og risiko markant - Det reducerer både leveringstid, idriftsættelsestid og risiko markant, siger Johnny Robertson. Han tilføjer, at Micro DC Xpress leveres fra fabrikken i en transportvenlig, stødabsorberende indkapsling, som nemt kan åbnes og lukkes igen, når det færdige mikrodatacenter skal sendes videre til sin endelige destination.
DCIM-softwaren til det nye Micro DC Xpress er Schneider Electrics anerkendte StruxureWare for Data Centers, som er bygget på den integrerede EcoStruxure platform.
APCEcoStruxureMicro DC XpressDatacenter
siyglvtdiaxt.rzrinhgggjnaaxerdfy@shechowneieidgkerxh-eydleurctmvrirlc.rwcohgmxr